റീഡിംഗ് ബുക്ക് ചലഞ്ചുമായി യൂത്ത് കോണ്ഗ്രസ് റാന്നി: എഴുമറ്റൂര് ബ്ലോക്ക് കോണ്ഗ്രസ് കമ്മിറ്റിയുടെ പുതിയ ആസ്ഥാന മന്ദിരത്തിലെ പ്രിയദര്ശിനി പബ്ലിക്ക് ലൈബ്രറിയിലേക്ക് യൂത്ത് കോണ്ഗ്രസ്, കെ.എസ്.യു പുസ്തകങ്ങള് സമാഹരിക്കുന്നു. റീഡിംഗ് ബുക്ക് ചലഞ്ചിലേക്ക് ആദ്യ പുസ്തകങ്ങള് യൂത്ത് കോണ്ഗ്രസ്സ് മുന് റാന്നി നിയോജകമണ്ഡലം പ്രസിഡന്റ് മീഫാ മീരാന് സാഹിബ് നല്കി. യൂത്ത് കോണ്ഗ്രസ്സ് റാന്നി നിയോജകമണ്ഡലം പ്രസിഡന്റ് അഡ്വ. സാംജി ഇടമുറി ഏറ്റുവാങ്ങി. ബ്ലോക്ക് പഞ്ചായത്ത് അംഗം അഡ്വ. സിബി താഴത്തില്ലത്ത്, കെ.എസ്.യു നിയോജകമണ്ഡലം പ്രസിഡന്റ് റിജോ റോയി തോപ്പില് എന്നിവര് പങ്കെടുത്തു.